Број: 02-2657/25

Добој, 05.05.2025. године

На основу члана 64. став 1. тачка б) најнижа цијена, члана 70. став 1., 3. и 6. Закона о јавним набавкама (Сл. гласник БиХ број: 39/14, 59/22 и 50/24), члана 13.4. став 1. и 2. Правилника о јавним набавкама Водовод а.д. Добој број: 7027/23. од 05.12.2023. године, на Препоруку Комисије за јавну набавку број: 02-2656/25 од 05.05.2025. године, у поступку јавне набавке Набавка гасног хлора, баждарења боца и набавка нових боца за хлор, Уговорни орган је *д о н и о*

***О Д Л У К У***

**о избору најповољнијег понуђача**

**Члан 1.**

Прихвата се препорука Комисије за јавну набавку и уговор за јавну набавку – Набавка гасног хлора, баждарења боца и набавка нових боца за хлор, додјељује се понуђачу „ХЕМИЈА ПАТЕНТИНГ“ ДОО ЛУКАВАЦ, Понуда број: 150/25 од 22.04.2025. године за понуђену цијену од 14.930,00 КМ без ПДВ-а, као најбоље оцјењеном понуђачу.

**Члан 2.**

Приједлог уговора о набавци доставиће се на потпис изабраном понуђачу, у року до 10 (десет) дана, рачунајући од дана када је понуђач обавјештен о избору најповољније понуде.

**Члан 3.**

За извршење ове одлуке задужује се Сектор за комерцијалне послове.

**Члан 4.**

Ова одлука објавиће се на веб страници [www.vodovodaddoboj.com](http://www.vodovodaddoboj.com) истовремено са упућивањем понуђачу који је учествовао у поступку јавне набавке, сходно члану 70. став 6. Закона о јавним набавкама.

**Члан 5.**

Ова одлука ступа на снагу даном доношења и доставља се понуђачу који је учествовао у постпуку јавне набавке, сходно члану 70. став 2. Закона о јавним набавкама.

***О б р а з л о ж е њ е :***

Поступак јавне набавке покренут је Одлуком о покретању поступка јавне набавке број: 02-2304/25 од 16.04.2025. године

Јавна набавка проведена је путем конкурентског захтјева за доставу понуда.

Процјењена вриједност јавне набавке без ПДВ-а је 15.000,00 КМ.

Обавјештење о набавци број: 1371-7-1-211-3-35/25 објављено је на порталу јавних набавки.

Комисија за јавну набавку именована је Рјешењем број: 02-2305/25 од 16.04.2025. године.

Комисија за јавну набавку доставила је Записник о оцјени понуда број: 02-2655/25 од 05.05.2025. године и Препоруку о избору најповољнијег понуђача број: 02-2656/25 од 05.05.2025. године у поступку јавне набавке Набавка гасног хлора, баждарења боца и набавка нових боца за хлор.

У поступку је утврђено да је Комисија за јавну набавку благовремено и правилно извршила отварање понуда и оцјену приспјелих понуда, о чему је сачинила одговарајуће записнике у којима је утврдила сљедеће:

* Да је укупан број пристиглих понуда 1 (једна),
* Да је благовремено запримљено 1 (једна) понуда,
* Да је неблаговремених понуда 0 (нула),

У поступку доношења ове одлуке посебно су цјењене чињенице да је Комисија, правилно и потпуно, извршила оцјену квалификованости понуђача те оцјену приспјелих понуда, сходно критеријумима из тендерске документације.

У поступку оцјене проведеног поступка, Управа друштва није нашла разлоге, неправилности нити пропусте у раду, који би евентуално били основ за неприхватање препоруке Комисије.

Наиме у поступку је оцијењено да је Комисија у свему правилно поступила те да је избор најповољнијег понуђача извршен у складу са Законом о јавним набавкама, подзаконским актима, интерним актима и тендерском документацијом.

Увидом у приложену документацију, неспорно је да је изабрани понуђач најбоље оцјењен због најниже цијене.

Изабрани понуђач, „ХЕМИЈА ПАТЕНТИНГ“ ДОО ЛУКАВАЦ је изабран примјењујући критериј најниже цијене, која је понуђена у износу од 14.930,00 КМ без ПДВ-а.

Из наведених разлога, примјеном члана 64 став 1. тачка б) Закона о јавним набавкама, одлучено је као у диспозитиву.

**Поука о правном лијеку**

Против ове одлуке може се изјавити жалба, најкасније у року од 5 (пет) дана од дана пријема ове одлуке.

ВД Д и р е к т о р

\_\_\_\_\_\_\_\_\_\_\_\_\_\_\_\_\_\_\_\_\_\_ мр Милош Илић

Доставити:

* „Хемија Патентинг“ д.o.o. Лукавац;
* Комисији за јавне набавке;
* Сектор за комерцијалне послове;
* а/а